Oʻzbekiston Respublikasi Fanlar akademiyasi Botanika instituti va Zoologiya instituti faoliyatini tashkil etish chora-tadbirlari toʻgʻrisida
(resolution, 2023-07-04)

Botanika va zoologiya sohasidagi ilmiy tadqiqotlarni takomillashtirish va samaradorligini oshirish, respublika oʻsimlik va hayvonot olami bioxilma-xilligini saqlash, zamonaviy fan va iqtisodiyot tarmoqlarining talablaridan kelib chiqqan holda botanika va zoologiyaning alohida yoʻnalishlarini rivojlantirish, shuningdek, oʻsimlik va hayvonot olamini oʻrganish hamda muhofaza qilish borasidagi maxsus vazifalar yechimini tezlashtirish maqsadida: 1. Oʻzbekiston Respublikasi Fanlar akademiyasi, Fan va texnologiyalar agentligi, Moliya vazirligi va Iqtisodiyot vazirligining Oʻzbekiston Respublikasi Fanlar akademiyasi Botanika va zoologiya instituti negizida Oʻzbekiston Respublikasi Fanlar akademiyasi Botanika instituti (keyinchalik — Botanika instituti) va Oʻzbekiston Respublikasi Fanlar akademiyasi Zoologiya institutini (keyinchalik — Zoologiya instituti) tashkil etish toʻgʻrisidagi taklifi maʼqullansin. 2. Quyidagilar asosiy vazifalari va faoliyat yoʻnalishlari etib belgilansin: a) Botanika instituti: respublika florasini kompleks oʻrganish, oʻsimlik resurslarini aniqlash va ulardan oqilona foydalanish, alohida ahamiyatga ega boʻlgan botanik hududlarni aniqlash, oʻsimlik dunyosining kamyob va endem turlarini saqlab qolishning ilmiy asoslarini ishlab chiqish; respublika florasining milliy axborot-tahliliy maʼlumotlar bazasini ishlab chiqish va yuritish, yovvoyi oʻsimliklarning kamyob va yoʻqolish xavfi ostida boʻlgan turlari boʻyicha davlat kadastri, Oʻzbekiston Respublikasi Qizil kitobi va oʻsimlik dunyosi monitoringini yuritish; istiqbolli va iqtisodiy ahamiyatiga ega boʻlgan oʻsimlik turlarini introduksiyalashtirish va iqlimlashtirishning nazariy asoslarini ishlab chiqish, kamyob oʻsimliklarning genetik maʼlumotlar bankini yaratish; choʻllanish jarayonida oʻsimlik qoplami evolyutsiyasi va iqlim dinamikasini oʻrganish hamda amaliy tavsiyalar ishlab chiqish; b) Zoologiya instituti: respublika faunasini kompleks oʻrganish, hayvonot dunyosi obyektlarining zamonaviy holatini baholash va ulardan oqilona foydalanish boʻyicha ilmiy-amaliy tavsiyalar ishlab chiqish; alohida ahamiyatga ega boʻlgan zoologik hududlarni aniqlash, hayvonot dunyosining kamyob va endem turlarini saqlashning ilmiy asoslarini ishlab chiqish; respublika faunasining milliy axborot-tahliliy maʼlumotlar bazasini ishlab chiqish va yuritish, yovvoyi hayvonlarning kamyob va yoʻqolib ketish xavfi ostida turgan turlari boʻyicha davlat kadastri, Oʻzbekiston Respublikasi Qizil kitobi va hayvonot dunyosi monitoringini yuritish; zararkunandalar, parazitlar va inshootlar biozararkunandalari sonini nazorat qilishning innovatsion texnologiyalarini ishlab chiqish; suv ekotizimlari va gidrobiontlar ekologiyasini oʻrganish, respublikada baliq resurslari genofondini baholash va monitoring qilish. 3. Oʻzbekiston Respublikasi Fanlar akademiyasi Botanika institutining tashkiliy tuzilmasi 1-ilovaga muvofiq; Oʻzbekiston Respublikasi Fanlar akademiyasi Zoologiya institutining tashkiliy tuzilmasi 2-ilovaga muvofiq tasdiqlansin. Oʻzbekiston Respublikasi Fanlar akademiyasi prezidentiga, zarur hollarda, Botanika instituti va Zoologiya instituti tashkiliy tuzilmasiga xodimlarning tasdiqlangan cheklangan umumiy soni va mehnatga haq toʻlash fondi doirasida oʻzgartirishlar kiritish huquqi berilsin. 4. Belgilab qoʻyilsinki: Botanika instituti va Zoologiya instituti davlat muassasalari shaklidagi yuridik shaxslar boʻlib, Oʻzbekiston Respublikasining davlat gerbi tasvirlangan hamda institut nomi davlat tilida bitilgan muhrga va Oʻzbekiston Respublikasi Iqtisodiyot va moliya vazirligi huzuridagi Gʻaznachilik xizmati qoʻmitasida gʻazna hisobvaraqlariga egadirlar; Botanika instituti va Zoologiya instituti xodimlariga Oʻzbekiston Respublikasi Fanlar akademiyasi ilmiy-tadqiqot muassasalarining tegishli lavozimlariga koʻzda tutilgan ish haqi va moddiy ragʻbatlantirish shartlari tatbiq qilinadi; Botanika instituti va Zoologiya instituti Oʻzbekiston Respublikasi Fanlar akademiyasining tugatilayotgan Botanika va zoologiya institutining tegishli boʻlinmalarining huquq va majburiyatlari boʻyicha huquqiy vorislari hisoblanadi va ularning negizida tashkil qilinadi. 6. Belgilansinki, Botanika instituti va Zoologiya instituti faoliyatini moliyalashtirish manbalari: Innovatsion rivojlanish agentligi tomonidan oʻtkaziladigan tanlov natijalari boʻyicha ajratiladigan grantlar; Botanika instituti va Zoologiya institutining ayrim boʻlinmalarini noyob ilmiy obyektlar sifatida saqlash uchun ajratiladigan maqsadli budjet mablagʻlari; ilmiy-tadqiqot ishlarini bajarishdagi xoʻjalik shartnomalaridan tushadigan mablagʻlar; xalqaro moliyaviy va boshqa institutlar, xorijiy tashkilotlarning grantlari; qonunchilikda taqiqlanmagan boshqa manbalar hisoblanadi. 7. Operativ boshqarish huquqi bilan: Botanika institutiga — tugatilayotgan Botanika va zoologiya institutining Toshkent shahri, Doʻrmon yoʻli koʻchasi, 32-uy manzilida joylashgan binolari berilsin va unga Botanika instituti joylashtirilsin; Zoologiya institutiga — tugatilayotgan Botanika va zoologiya institutining Toshkent shahri, Bogʻishamol koʻchasi, 232b-uy manzilida joylashgan binolari berilsin va unga Zoologiya instituti hamda Respublika termitlarga qarshi kurashish markazi joylashtirilsin. 8. Oʻzbekiston Respublikasi Fanlar akademiyasi: bir oy muddatda oʻrnatilgan tartibda Botanika instituti va Zoologiya institutining ustavlarini tasdiqlasin va davlat roʻyxatidan oʻtkazilishini taʼminlasin; ikki oy muddatda Oʻzbekiston Respublikasi Bandlik va mehnat munosabatlari vazirligi bilan birgalikda choʻl, togʻ va balandtogʻ mintaqalariga dala ekspeditsiya xarajatlari toʻlov tartibini ishlab chiqsin va tasdiqlasin. 9. Oʻzbekiston Respublikasi Fanlar akademiyasi hamda Fan va texnologiyalar agentligi bir oy muddatda Oʻzbekiston Respublikasi Fanlar akademiyasining tugatilayotgan Botanika va zoologiya institutining ilmiy-texnik loyihalari, asbob-uskunalari, moddiy boyliklari va boshqa mol-mulklari, jumladan, avtoransport vositalari va yoqilgʻi-moylash materiallari limitlarining inventarizatsiyasini tashkil etib ularni Botanika instituti va Zoologiya institutiga oʻtkazsin. 10. Belgilansinki, Botanika instituti va Zoologiya instituti faoliyatini budjet mablagʻlari hisobiga moliyalashtirish Oʻzbekiston Respublikasining Fanlar akademiyasi Botanika va zoologiya instituti uchun 2017-yil Davlat budjeti parametrlarida koʻzda tutilgan mablagʻlar hisobidan amalga oshiriladi. 11. Oʻzbekiston Respublikasi Prezidentining 2017-yil 17-fevraldagi “Fanlar akademiyasi faoliyati, ilmiy-tadqiqot ishlarini tashkil etish, boshqarish va moliyalashtirishni yanada takomillashtirish chora-tadbirlari toʻgʻrisida”gi PQ-2789-son qaroriga 3-ilovaga muvofiq oʻzgartirish kiritilsin. 12. Oʻzbekiston Respublikasi Fanlar akademiyasi boshqa manfaatdor vazirliklar va idoralar bilan birgalikda bir oy muddatda oʻzlari qabul qilgan normativ-huquqiy hujjatlarini ushbu qarorga muvofiqlashtirsin. 13. Mazkur qarorning bajarilishini nazorat qilish Oʻzbekiston Respublikasining Bosh vaziri A.N. Aripov, Oʻzbekiston Respublikasi Prezidentining Davlat maslahatchisi A.N. Yunusxodjayev va Oʻzbekiston Respublikasi Fanlar akademiyasi prezidenti B.S. Yoʻldoshev zimmalariga yuklansin. Direktor Ilmiy kengash Direktorning ilmiy ishlar boʻyicha oʻrinbosari Direktorning umumiy masalalar boʻyicha oʻrinbosari Ilmiy kotib Bosh yuriskonsult 1 Oʻsimliklar resurslari laboratoriyasi 9 Geobotanika va ekologiya laboratoriyasi 11 Qizilqum choʻl stansiyasi 3 Axborot-kommunikatsiya texnologiyalari boʻyicha mutaxassis 1 Kadrlar boʻyicha inspektor 1 Buxgalteriya 4 Oʻzbekiston florasi laboratoriyasi 20 Molekulyar filogeniya va biogeografiya laboratoriyasi 10 Toshkent tajriba uchastkasi Kutubxona 1 Maxsus qism 1 Botanika muzeyi 4 Noyob oʻsimliklar turlari kadastri va monitoringi laboratoriyasi 4 Mikologiya va algologiya laboratoriyasi 8 Akademik F.N. Rusanov nomidagi Botanika bogʻi* 103 “SALVARE” MChJ “Oʻzbekiston milliy gerbariysi” noyob ilmiy obyekti* 12 Direktor Ilmiy kengash Direktorning ilmiy ishlar boʻyicha oʻrinbosari Ilmiy kotib Bosh yuriskonsult 1 Molekulyar biologiya va biotexnologiya laboratoriyasi 4 Umumiy parazitologiya laboratoriyasi 6 Axborot-kommunikatsiya texnologiyalari boʻyicha mutaxassis 1 Kadrlar boʻyicha inspektor 1 Buxgalteriya 2 Umurtqali hayvonlar laboratoriyasi 5 Ixtiologiya va gidrobiologiya laboratoriyasi 3 Kutubxona 1 Maxsus qism 1 Parazitlarga qarshi laboratoriyasi preparatlari 7 Entomologiya laboratoriyasi 7 Respublika termitlarga qarshi kurash markazi Ornitologiya laboratoriyasi 3 “Zoologik kolleksiya” noyob ilmiy obyekti* 3 Serpentariy boʻlimi (ilonlar pitomnigi) 3 1-ilovaning matni quyidagi tahrirda bayon etilsin: Umumiy yigʻilish Direktorlar kengashi Boshqaruv apparati Prezidium Yadro fizikasi instituti O. Sodiqov nomidagi Bioorganik kimyo instituti Y. Gʻulomov nomidagi Arxeologik tadqiqotlar instituti Fundamental kutubxona “Labzak” mehmonxonasi Yotoqxona “Akademtaʼminot” DUK “Fanum” oʻquv markazi “Fan” nashriyoti “Fan va turmush” jurnali Botanika bogʻi “Inkom kapital qurilish” injiniring kompaniyasi Qoraqalpogʻiston boʻlimi Mirzo Ulugʻbek nomidagi Astronomiya instituti Umumiy va noorganik kimyo instituti Abu Rayxon Beruniy nomidagi Sharqshunoslik instituti Qoraqalpoqpogʻiston tabiiy fanlar ITI V.I. Romanovskiy nomidagi Matematika instituti S.Y. Yunusov nomidagi Oʻsimlik moddalari kimyosi instituti Oʻzbek tili, adabiyoti va folklori instituti S.A. Azimov nomidagi “Fizika-Quyosh” IIChB Fizika-texnika instituti Qoraqalpogʻiston gumanitar fanlar ITI Polimerlar kimyosi va fizikasi instituti Tarix instituti S.A. Azimov nomidagi “Fizika-Quyosh” IIChB materialshunoslik instituti Genetika va oʻsimliklar eksperimental biologiyasi instituti Sanʼatshunoslik instituti Xorazm Maʼmun akademiyasi Oʻzbekiston tarixi davlat muzeyi U.A. Arifov nomidagi Ion-plazma va lazer texnologiyalari instituti Botanika instituti Navoiy boʻlimi Temuriylar tarixi davlat muzeyi Zoologiya instituti M.T. Urazbayev nomidagi Mexanika va inshootlar seysmik mustahkamligi instituti Qatagʻon qurbonlari davlat muzeyi Genomika va bioinformatika markazi RT-70 radio astronomiya observatoriyasi Alisher Navoiy nomidagi Adabiyot davlat muzeyi Mikrobiologiya instituti Oʻzbekistonning eng yangi tarixi masalalari boʻyicha muvofiqlashtiruvchi-metodik markaz G.O. Mavlonov nomidagi Seysmologiya instituti “.